als_Latn dik_Latn sag_Latn
Lulzim Basha është në pritje të Ilir Metës, për një sinjal sado të lehtë se do të ikë nga Edi Rama. Një ditë më parë i bëri ftesë përmes Vangjel Dules dhe qarqeve ekstremiste greke që të bashkohej me opozitën e djathtë për të larguar Edi Ramën. Por kreu i LSI njëherësh dhe i Kuvendit nuk e ka marrë seriozisht këtë ftesë. Jo se nuk ka dëshirë të ikë një minutë e më parë nga mazhoranca e përbashkët me Edi Ramën. Por fakti është se nuk ka asnjë garanci se mund të vijë në pushtet me Lulzim Bashën në zgjedhjet e 18 qershorit. Dhe për më tepër nuk shkon as me qeveri teknike në këto zgjedhje, pasi Edi Rama e ka treguar qartë dhe me sjelljen që po manifeston, se është i sigurtë që hyn në zgjedhje si kryeministër, pasi i ka numrat për të bërë një qeveri dhe pa Ilir Metën.
Ndonëse nuk mund të marrë vendime me shumicë të cilësuar, vendimet qeverisëse i merr shumë lehtë pasi i ka numrat. I ka pasur numrat për të qeverisur që në korrikun e vitit të kaluar kur Meta kërcënonte Ramën me reformën në drejtësi. Por Lulzim Basha nuk heq dorë nga ftesa për Ilir Metën. Tashmë e ka rritur pazarin. Nëse kohë më parë ka qënë vetëm Berisha ai që i ofronte Ilir Metës postin e kryeministrit, tashmë është dhe Basha ai që “heq” dorë vullnetarisht nga posti i kryeministrit vetëm e vetëm që Edi Rama të largohet nga posti i kryeministrit dhe PS të ikë nga pushteti. Aq e ethshme është bërë kjo punë, sa Basha i çon “selam” sërish Ilir Metës, tani përmes Kreshnik Spahiut që të lërë Edi Ramën, pasi postin e kryeministrit të lënë bosh nga Rama e ka gati.
Kështu, Kreshnik Spahiu, i udhëzuar nga Berisha dhe Basha ka nisur të bëjë këtë diversion tek mazhoranca. Kryetari i Partisë ‘Aleanca Kuq e Zi’, Kreshnik Spahiu ka bërë një deklaratë “bombë” ditën e sotme, ku është shprehur se LSI është në pritje të dorëheqjes së Edi Ramës dhe Ilir Meta është i gatshëm për të qenë kryeministër. Këtë deklaratë Spahiu e bëri në një intervistë për mediat, duke shtuar se PD nuk po mban shpresë tek LSI, por numrat janë të domosdoshëm për të krijuar një qeveri.
“Që të mos bëjmë si PS në 2008 që gjysma hëngrën pica dhe dolën 10 kile më të shëndoshë apo si disa të tjerë që hynë beqarë dhe dolën të martuar ne do t’i japim diversitet protestës. Ne do të kemi dyfishin e njerëzve që kishim një ditë më parë. Protesta e djeshme ka qenë e jashtëzakonshme. Mos harrojmë që në protestën e PS deputetët ishin me çakmakë në dorë për të djegur institucionet dhe pllakat ishin të gjitha të shkulura. Ju e keni parë që LSI nuk është prononcuar, LSI është në pritje të dorëheqjes së Ramës dhe Ilir Meta është i gatshëm për të qenë kryeministër. Sot është më e ndershme të mos jesh deputet, na kanë zhverësuar CV-në. Ne nuk po mbajmë shpresë te LSI po numrat janë të domosdoshëm për të krijuar një qeveri. 1 milion qytearë do të jenë në protesta dhe do t’i japim diversitet asaj”, ka qënë deklarata e plotë e Spahiut. E cila përmbledh tërë përgjërimin e PD, Bashës, Berishës por dhe dëshirën e Metës për të larguar Ramën. Pasi Meta e ka të qartë, me Ramën në koalicion ai asnjëherë nuk bëhet kryeministër i vendit. Por nuk ka garanci nëse bën votat me Lulzim Bashën.
Ndaj nuk ka kthyer përgjigje publike të paktën deri më tani, duke shfaqur hapur ngurrimin. Dhe për vetë faktin se kjo protestë është e pamotivuar, nuk ka kauzë. Megjithëse Metës qejfi ia ka që të jetë kryeministër, por…b..nuk ia mban./Pamfleti.com
als_Latn als_Latn als_Latn als_Latn als_Latn